NEUVOSTON ASETUS (EY) N:o 1017/94,

annettu 26 päivänä huhtikuuta 1994,

nykyisin peltokasvien viljelyssä olevien maiden käyttötarkoituksen muuttamisesta laajaperäiseen karjankasvatukseen Portugalissa

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen, ja erityisesti sen 43 artiklan,

ottaa huomioon komission ehdotuksen,

ottaa huomioon Euroopan parlamentin lausunnon(1),

sekä katsoo, että

yli miljoona hehtaaria useilla Portugalin alueilla on otettu yhteisomistukseen "Reforma Agraria" -maareformin yhteydessä; suuri osa näistä peltoaloista on jaettu tai niitä ollaan jakamassa uudelleen entisille omistajille tai heidän perillisilleen; osa näistä peltoaloista oli ennen yhteisomistukseen siirtymistä karjankasvatuksessa; yhteisomistukseen siirtymisen vuoksi näitä maita on käytetty laajalti peltokasvien tuotantoon; näiden peltoalojen käyttötarkoituksen muuttaminen uudelleen perinteiseen maataloustuotantoon, nimittäin laajaperäiseen naudan- ja/tai lampaan- ja/tai vuohenkasvatukseen, kuten Portugali on kyseisillä alueilla määrännyt, edellyttää, jotta näiden tilojen elinvoimaisuus ei vaarantuisi, että on riittävästi palkkio-oikeuksia, kuten naudanliha-alan yhteisestä markkinajärjestelystä 27 päivänä kesäkuuta 1968 annetussa neuvoston asetuksen (ETY) N:o 805/68(2) 4 d artiklassa ja lampaan-ja vuohenlihan markkinoiden yhteisistä järjestelyistä 25 päivänä syyskuuta 1989 annetussa neuvoston asetuksen (ETY) N:o 3013/89(3) 5 a artiklassa tarkoitetaan; Portugalille olisi annettava mahdollisuus toteuttaa näiden peltoalojen käyttötarkoituksen muuttamisohjelma antamalla sen käyttöön erityinen kansallinen palkkio-oikeuksien reservi; jotta ei aiheutettaisi häiriötä Portugalin markkinatilanteessa, olisi rajoitettava niiden nautayksikköjen (NY) enimmäismäärää, jotka voivat kuulua muuttamisohjelmaan,

luonteensa ja laajuutensa vuoksi maiden yhteisomistukseen siirtymismenettely on vaikuttanut koko maataloustuotantoon kyseisillä alueilla ja sen seurauksena kaikkiin tiloihin; sen vuoksi olisi suotavaa sisällyttää kaikki yhteisomistuksessa olevilla alueilla sijaitsevat peltoalat oikeutetuiksi käyttötarkoituksen muuttamisohjelmaan,

olisi rajoitettava käyttötarkoituksen muuttamisohjelmaan osallistumisoikeus tuottajiin, joiden peltolohkot osittain tai kokonaan sijaitsevat kyseisillä yhteisomistuksessa olevilla, tietyt edellytykset täyttävillä alueilla ja jotka ovat sitoutuneet muuttamaan näiden lohkojen käytön laajaperäiseen karjankasvatukseen karjatiheyden enimmäismäärän mukaisesti muutettua hehtaaria kohti ja toimivaltaisten viranomaisten hyväksymän muuttamissuunnitelman mukaisesti,

muuttamisohjelmaan kuuluville uusille lypsylehmille syntyneistä urospuolisista naudoista olisi myös voitava saada erityispalkkio, kuten asetuksen (ETY) N:o 805/68 4 b artiklassa säädetään, tämän haittaamatta nykyisiä tuottajia; olisi siis tarkoituksenmukaista, että osa oikeuksista, joita saadaan peltoviljelyksessä olevien maiden muuttamisesta lypsykarjankasvatukseen, on tarkoitettu nostamaan mainitussa asetuksessa tarkoitettujen alueellisten palkkioiden enimmäismäärää,

väärinkäytösten välttämiseksi olisi rajoitettava muuttamisen mukanaan tuomien oikeuksien siirtoa ja väliaikaista keskeyttämistä sekä säädettävä seuraamuksista, jos tuottaja ei noudata sitoumuksiaan,

muuttamisohjelma olisi rajoitettava ajallisesti; sen vuoksi olisi säädettävä, että tämän ohjelman päättyessä tällä asetuksella luotu erityinen reservi ja vielä myöntämättömät oikeudet poistetaan, ja

laajaperäiseen karjankasvatukseen muutetut peltoviljelyalat eivät voi enää olla oikeutettuja korvauksiin tukijärjestelmästä tiettyjen peltokasvien viljelijöille 30 päivänä kesäkuuta 1992 annetussa neuvoston asetuksessa (ETY) N:o 1765/92(4) säädetyn järjestelmän mukaisesti; sen vuoksi olisi rinnastettava nämä maat mainitun asetuksen 9 artiklassa tarkoitettuihin pysyviin laitumiin sekä vähennettävä Portugalin alueellinen perusviljelyala muutettujen maiden kokonaisalasta,

ON ANTANUT TÄMÄN ASETUKSEN:

1 artikla

Portugali saa toteuttaa kahdeksan vuoden ajan liitteessä luetelluilla alueilla nykyisin peltokasvien viljelyssä olevien alojen käyttötarkoituksen muuttamista laajaperäiseen karjankasvatukseen koskevaa ohjelmaa 200 000 hehtaarin rajoissa.

2 artikla

Portugalille on myönnettävä erityinen kansallinen itsenäinen reservi, jäljempänä 'erityisreservi`, joka käsittää lypsylehmistä myönnettävää palkkiota koskevien oikeuksien kokonaismäärän asetuksen (ETY) N:o 805/68 4 d artiklan merkityksessä ja/tai uuhesta myönnettävää palkkiota koskevien oikeuksien kokonaismäärän asetuksen (ETY) N:o 3013/89 5 artiklan merkityksessä, jäljempänä 'palkkio-oikeudet`, jotka vastaavat 100 000 nautayksikköä (NY), sanotun kuitenkaan rajoittamatta asetuksen (ETY) N:o 805/68 4 f artiklan ja asetuksen (ETY) N:o 3013/89 5 b artiklan säännösten soveltamista.

Tässä asetuksessa nautayksikköjen (NY) muuttaminen palkkio-oikeuksiksi tapahtuu maatalouden rakenteiden tehokkuuden parantamisesta 15 päivänä heinäkuuta 1991 annetun neuvoston asetuksen (ETY) N:o 2328/91(5) liitteessä I olevan muuntotaulukon avulla. Tätä varten on otettava huomioon lypsylehmät sekä lampaat ja/tai vuohet, joiden osalta tehdään hakemus osallistumisesta muuttamisohjelmaan.

3 artikla

1 Erityisreserviin kuuluvat palkkio-oikeudet on myönnettävä viljelijöille, joiden viljelyalaa käytetään kokonaan tai osittain asetuksen (ETY) N:o 1765/92 liitteessä I tarkoitettujen peltokasvien tuotantoon. Tukeen ovat oikeutettuja ainoastaan lohkot:

- jotka sijaitsevat liitteessä luetelluilla alueilla ja

- joiden osalta tuottajat ovat saaneet asetuksessa (ETY) N:o 1765/92 säädettyjä korvauksia ja

- jotka kuuluvat laajaan karjankasvatuksen muuttamista koskevaan ohjelmaan.

2 Oikeuksien myöntämisen edellytyksenä on, että eläintiheys hehtaaria kohden on enintään 0,5 NY:ä ilmoitetuilla pinta-aloilla, asetuksen (ETY) N:o 805/68 4 g artiklan 1, 2 ja 3 kohdan säännösten mukaisesti laskettuna.

3 Laajaperäiseen karjankasvatukseen muutettua hehtaaria kohden myönnetään 0,5 NY:ä vastaava määrä palkkio-oikeuksia. Jos kyseessä on pinta-alojen muuttaminen lypsylehmien kasvatukseen, lypsylehmästä myönnettävää palkkiota koskevien oikeuksien määrää alennetaan 25 prosentilla; tästä vähentämisestä johtuvat myöntämättömät oikeudet lisätään asetuksen (ETY) N:o 805/68 4 b artiklan 3 kohdassa tarkoitettuun vastaavaan alueelliseen enimmäismäärään.

4 artikla

Palkkio-oikeuksien saamiseksi jokaisen viljelijän on esitettävä hakemus, jossa täsmennetään erityisesti haettujen oikeuksien laji, ja jonka mukana on oltava:

- lypsylehmien ja/tai lampaiden ja/tai vuohien laajaperäisen kasvatuksen kehittämissuunnitelma, jonka perusteella toimivaltainen viranomainen voi päätellä, että muuttaminen saadaan päätökseen säädetyssä määräajassa ja että 3 artiklan 2 kohdassa tarkoitettua eläinten enimmäistiheyttä noudatetaan,

- sitoumus lopettaa peltokasvien viljely ilmoitetuilla pinta-aloilla laajaperäiseen karjankasvatukseen siirtymisen vuoksi,

- ilmoitus, josta käy ilmi, että palkkio-oikeuksien myöntämisen edellytykset on otettu huomioon.

5 artikla

Esitettyjen hakemusten perusteella toimivaltaisten viranomaisten on päätettävä myönnettävien oikeuksien määrä ja ilmoitettava siitä joka vuosi hakijoina oleville viljelijöille, viimeistään kaksi kuukautta ennen Portugalin vahvistaman lypsylehmiä ja/tai lampaita ja/tai vuohia koskeviin oikeuksiin liittyvien hakemusten ensimmäisen jättöajan ensimmäistä päivää.

6 artikla

1 Tämän asetuksen mukaisesti myönnetyt palkkio-oikeudet lisätään edunsaajan aikaisemmin saamiin oikeuksiin ja niistä säädetään asetuksien (ETY) N:o 805/68 ja (ETY) N:o 3013/89 asiaa koskevissa säännöksissä. Näitä oikeuksia ei saa kuitenkaan siirtää tai tilapäisesti luovuttaa niiden myöntämispäivää seuraavan viiden vuoden tai markkinointivuoden aikana.

2 Jos aloja, joille on haettu oikeuksia, ei muuteta 4 artiklan a kohdassa tarkoitetun kehittämissuunnitelman mukaisesti, näille alueille myönnetyt oikeudet on otettava takaisin ja vietävä erityisreserviin.

7 artikla

Myöntämättömät palkkio-oikeudet raukeavat ja erityisreservi lakkautetaan tämän asetuksen voimaantuloa seuraavan kahdeksannen vuoden lopussa.

8 artikla

Portugalin viranomaisten on toteutettava tarvittavat toimenpiteet tämän asetuksen säännösten noudattamisen varmistamiseksi. Näiden toimenpiteiden on käsitettävä erityisesti:

a) ilmoitettujen pinta-alojen palkkiokelpoisuuden varmistaminen;

b) sen valvominen, että peltokasvien viljely ilmoitetuilla alueilla on lopetettu, ja että nämä alueet on asianmukaisesti muutettu edellä vahvistetussa määräajassa laajaperäiseen karjankasvatukseen.

9 artikla

1 Tämän järjestelmän mukaisesti muutetut ja jokaisen markkinointivuoden aikana vastaanotettavia hakemuksia vastaavat peltoviljelyalat on vähennettävä alueellisesta perusviljelyalasta seuraavasta markkinointivuodesta alkaen tai tarvittaessa asetuksen (ETY) N:o 1765/92 2 artiklan 2 tai 3 kohdassa säädetystä yksittäisestä perusviljelyalasta. Portugalin viranomaisten on annettava vuosittain komissiolle tiedoksi muutettujen viljelyalojen kokonaismäärä alueellisen perusviljelyalan muuttamiseksi riittävän ajoissa.

2 Muutetut peltoviljelyalat samaistetaan asetuksen (ETY) N:o 1765/92 9 artiklassa tarkoitettuihin pysyviin laitumiin.

10 artikla

Komissio antaa tarvittaessa yksityiskohtaiset säännöt tämän asetuksen soveltamisesta asetuksen (ETY) N:o 805/68 27 artiklassa ja asetuksen (ETY) N:o 3013/89 30 artiklassa säädetyn menettelyn mukaisesti.

11 artikla

Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Luxemburgissa 26 päivänä huhtikuuta 1994.

Neuvoston puolesta

Puheenjohtaja

G. MORAITIS

(1) Lausunto on annettu 22 päivänä huhtikuuta 1994.

(2) EYVL N:o L 148, 28.6.1968, s. 24. Asetus sellaisena kuin se on viimeksi muutettuna asetuksella (EY) N:o 3611/93 (EYVL N:o L 328, 29.12.1993, s. 7)

(3) EYVL N:o L 289, 7.10.1989, s. 1. Asetus sellaisena kuin se on viimeksi muutettuna asetuksella (EY) N:o 233/94 (EYVL N:o L 30, 3.2.1994, s. 9)

(4) EYVL N:o L 181, 1.7.1992, s. 12. Asetus sellaisena kuin se on viimeksi muutettuna asetuksella (EY) N:o 231/94 (EYVL N:o L 30, 3.2.1994, s. 2)

(5) EYVL N:o L 218, 6.8.1991, s. 1. Asetus sellaisena kuin se on viimeksi muutettuna asetuksella (EY) N:o 3669/93 (EYVL N:o L 338, 31.12.1993, s. 26)

LIITE

Luettelo 1 artiklassa tarkoitetuista alueista

Castelo Branco, Santarém, Lissabon, Setubal, Evora, Beja, Faro ja Portalegre.